Aḥric wis sin,nga tasleḍt tasentalant i wammud n yisefra yecna umedyaz ḤUSIN WEḤYUN deg yiseggasen 1989,1992,2015, anda i d-nufa belli yella-d umhaz di tmedyazt taqbaylit tatrart, imillan kra n yisefrasɛan ugar n yiwen usentel, yesdukkel umedyaz gar sin ar kraḍ n yisental deg yiwen usefru, d ayen i yeǧǧan tamedyazt-a temgarad ɣef tiyad, rnu ɣer waya nufa-d daɣen belli acennay deg tezlatin-is yexdem agzul i tudert si yal tama, ladɣa tin n uqbayli, ulac tamsalt yezgel deg tmedyazt-is, ama deg wayen yerzan laṣel, tamurt, neɣ iḥulfan d usḥissef.